Edat mitjana

context: A partir del segle xi i en el vessant central i atlàntic d'Europa, es comencen a produir esdeveniments que, de mica en mica, aniran modificant-lo. En efecte, a partir de l'any 1000, es produí un augment demogràfic i econòmic, que tingué com a conseqüències més notables l'augment de les ciutats que ja existien i la creació de noves; la reactivació del comerç i de l'intercanvi monetari; i, finalment, un canvi ideològic.[17] En aquest període, el llatí recuperarà la literatura clàssica i la filosofia grega, especialment Aristòtil. Les primeres universitats, establertes a les ciutats més importants d'Europa des del 1080, renovaren l'interès per la recerca en ciències. L'alfabetisme començà a créixer. Es construïren enormes catedrals, primer d'estil romànic, i poc després d'estil gòtic.
qas: answers: text: a partir de l'any 1000
question: Quan es va produir un augment demogràfic i econòmic?

answers: text: l'augment de les ciutats que ja existien i la creació de noves
question: Quina conseqüència va tenir l'augment demogràfic i econòmic en les ciutats?

answers: text: la literatura clàssica
question: Què recuperarà el llatí?

answers: text: a les ciutats més importants d'Europa
question: On s'establien les primeres universitats?

answers: text: primer d'estil romànic, i poc després d'estil gòtic
question: En quin estil es construïen les catedrals?

context: El progrés tècnic anà acompanyat, des de mitjans del segle xii a finals del segle xiii, d'una expansió agrària: noves terres de conreu guanyades als boscos, als pantans i als aiguamolls. Les cartes de població dels senyors feudals volien estimular la rompuda de noves terres amb concessions parcials, és a dir, amb la limitació de diversos impostos i prestacions. La toponímia també ens fa conèixer les zones que foren explotades de nou: és el cas de les viles Vilanova, Neuville i noms germànics acabats en –rode; i les viles lliures d'impostos: com Vilafranca. Aquest procés d'expansió o colonització no es pot deslligar de les accions hostils per a foragitar o sotmetre els habitants dels nous territoris colonitzats. Fou el cas de la colonització germànica en direcció a Prússia, el Vístula i el centre d'Europa i l'anomenada conquesta del sud de la península Ibèrica pels regnes cristians del nord. Finalment, Flandes fonamentà la seva expansió a base de dics que drenaren les aigües del mar i convertiren zones d'aiguamolls en terres molt fèrtils, procés que encara avui continua.
qas: answers: text: d'una expansió agrària
question: De què va anar acompanyat el progrés tècnic?

answers: text: als boscos, als pantans i als aiguamolls
question: A qui es guanyaven les noves terres de conreu?

answers: text: pels regnes cristians del nord
question: Per qui va ser conquerit el sud de la península Ibèrica?

answers: text: a base de dics
question: Com fomentarà Flandes la seva expansió?

answers: text: drenaren les aigües del mar i convertiren zones d'aiguamolls en terres molt fèrtils
question: Què feren els dics que es construïren a Flandes?

context: Els pobles francs, els visigots i els llombards, minoritaris davant la població nadiua, van fundar els seus regnes sobre les restes de l'administració romana i tendiren a la unificació del dualisme anterior, ja que abandonaren la legislació romana i redactaren un nou codi fonamentat en les tradicions germàniques. En conseqüència, s'unificaren, de grat o per força, amb les classes terratinents d'origen romà i es convertiren al catolicisme, abandonant l'arrianisme, que havia servit per a mantenir cohesionat el grup en el període anterior. L'antiga administració imperial quedà sota l'autoritat dels monarques germànics. Els antics béns públics estatals (terres, mines, tallers, peatges…) i la capacitat de cobrar els impostos passaren a dependre dels nous governants.
qas: answers: text: Els pobles francs, els visigots i els llombards
question: Quins pobles eren minoritaris davant la població nadiua?

answers: text: els seus regnes
question: Què van fundar els pobles francs, els visigots i els llombards sobre les restes de l'administració romana?

answers: text: en les tradicions germàniques
question: En què es fonamentava el nou codi que van redactar els francs, visigots i llombards?

answers: text: al catolicisme
question: A què es van convertir els francs, visigots i llombards quan abandonaren l'arrianisme?

answers: text: dels nous governants
question: De qui passaren a dependre els antics béns públics estatals?

context: I és que la pesta comportà efectes importants: l'excedent de roba, que amb un procediment es podia convertir en paper, comportà que el paper baixés molt de preu, i que es fabriqués en grans quantitats. Això escampà l'hàbit de llegir per Europa, i amb els llibres es va estendre la cultura. A més, la pesta accentuà la decadència de l'Imperi Romà d'Orient, que començà a patir una emigració sostinguda de romans d'Orient cap a les ciutats occidentals, que durà gairebé un segle. Amb ells, Europa redescobrí la tradició grecoromana, i l'interès pel passat clàssic cresqué en tot el continent, especialment a la península Itàlica, on el Renaixement prengué volada.[35]
qas: answers: text: en paper
question: En què es podia convertir l'excedent de roba?

answers: text: en grans quantitats
question: Com es fabricava el paper?

answers: text: amb els llibres
question: Amb què es va estendre la cultura?

answers: text: la decadència de l'Imperi Romà d'Orient
question: Què accelerà la pesta?

answers: text: gairebé un segle
question: Quant va durar l'emigració de romans d'Orient cap a les ciutats occidentals?

context: Pel que fa als menors, la mortalitat infantil era molt alta (del 30%) i, en aquestes circumstàncies, la pèrdua d'un nadó pren un valor relatiu. De fet, totes les llars tenien fills petits difunts i els índexs de dones mortes de part i de nens orfes eren elevades. La mitjana de vida era just de trenta anys. Per tant, pocs coneixien les mares i menys els avis i les àvies. En un context d'escassetat, els nens aviat, en set o vuit anys, havien de convertir-se en un element productiu. El progenitor masculí era l'únic responsable, per la llei i la moral, mentre les tasques de la dona es reduïen als primers anys de la vida dels nens: engendrar i alletar. Finalment, l'educació i els tractats pedagògics no existien, només els fills masculins dels nobles rebien una formació militar, i les filles conventuals.[22]
qas: answers: text: molt alta
question: Com era la mortalitat infantil?

answers: text: trenta anys
question: De quant era la mitjana de vida?

answers: text: pocs
question: Quants fills coneixien les mares?

answers: text: en set o vuit anys
question: Quan s'havien de convertir els nens en un element productiu?

answers: text: El progenitor masculí
question: Qui era l'únic responsable dels fills per la llei i la moral?

context: Malgrat la inestabilitat, el comerç entre ciutats assolí un progrés notable i es desenvoluparen tècniques financeres, creacions de societats mercantils i el sorgiment de noves rutes i nous centres comercials. Per exemple, a principis del segle xv, aparegueren les primeres institucions públiques de crèdit (com la Taula de canvi de Barcelona); es generalitzaren les lletres de canvi i les societats de comerç que es dedicaren a operacions comercials, industrials i bancàries. Alhora, en els segles XIV i XV, a causa de la Guerra dels Cent Anys, es van desplaçar les antigues rutes comercials de la Xampanya i del Roine per les fires de Ginebra i les rutes del Rin.[40]
qas: answers: text: el comerç entre ciutats
question: Què assolí un progrés notable malgrat la inestabilitat?

answers: text: a principis del segle xv
question: Quan van aparèixer les primeres institucions públiques de crèdit?

answers: text: a operacions comercials, industrials i bancàries
question: A què es dedicaren les societats de comerç?

answers: text: a causa de la Guerra dels Cent Anys
question: Per què es van desplaçar les rutes comercials de la Xampanya i del Roine per les fires de Ginebra i les rutes del Rin?

answers: text: en els segles XIV i XV
question: En quins segles es van desplaçar les rutes comercials de la Xampanya i del Roine per les fires de Ginebra i les rutes del Rin?